पाकिस्तान में सात लोगों को मौत की सजा  
पाकिस्तान की एक अदालत ने आज सात लोगों को मौत की सजा सुनाई और छह लोगों को उम्रकैद की सजा दी।
पाकिस्तान की एक अदालत ने आज सात लोगों को मौत की सजा सुनाई और छह लोगों को उम्रकैद की सजा दी। आतंकवाद-निरोधक अदालत के न्यायाधीश मुस्ताक गोंडाल ने इन लोगों को पिछले साल अगस्त में सियालकोट में दो भाइयों, 21 वर्षीय हाफिज मुनीब और 17 वर्षीय हाफिज मुघीस की सार्वजनिक तौर पर हत्या के जुर्म में सजा सुनाई गई।  इस हत्या को रोकने के लिए कोई कार्रवाई नहीं करने के लिए सियालकोट जिले के पुलिस प्रमुख वकार चौहाण समेत नौ पुलिसकर्मियों को तीन साल कैद की सजा सुनाई गई। मौत की सजा पाए सातों लोगों को एक-एक लाख रुपए का जुर्माना भी देने का आदेश दिया गया। इस मामले में कुल 28 लोगों पर आरोप लगाया गया था, जिनमें से पांच को सबूत के अभाव में रिहा कर दिया गया।